สวัดดีค่ะ เรากินยาคุมเเบบ28เม็ดเเผงเเรกได้2วันของวันที่มีรอบเดือนวันที่สอง เเละมีเพสสัมพันธ์กับเเฟนหลั่งใน กลัวว่าจะท้องเลยกินยาคุมฉุกเฉินร่วมด้วยเเละได้ทาน28เม็ดอย่างต่อเนื่อง1อาทิตย์ต่อมา หลังจากกินยาคุมฉุกเฉินไปนั้นได้มีเลือดสีดำน้ำตาลบางทีก็สีเเดงไหลออกมากะปริดกะปอยนานถึงสองอาทิตเเล้วตอนนี้ยาคุมเเบบ28เม็ดอีก4เม็ดก็จะถึงเม็ดเเป้งเเล้วอยากทราบว่าเราจะเเยกออกได้อย่างไรว่าอันไหนเลือดจากยาฉุกเฉินหรือเลือดเมนส์ เเละหากว่าตลอดเวลาที่กินยาคุมปกติ28เม็ดเเผงเเรกนี้ที่ผ่านมามีเพสสัมพันธ์กันมาตลอดมีโอกาศที่จะตั้งครรภ์มั้ยค้ะ เเละหากยาหมดควรซื้อเเผงใหม่กินอย่างต่อเนื่องเลยมั้ยค้ะคุณ
สวัสดีค่ะ หากได้เริ่มทานยาคุมกำเนิดในวันที่ 2 นับจากวันแรกที่มีประจำเดือนมา ยาคุมกำเนิดก็จะช่วยป้องกันการตั้งครรภ์ได้ทันที โดยจะสามารถป้องกันการตั้งครรภ์ได้มากกว่า 99% ดังนั้นจึงไม่จำเป็นต้องทานยาคุมฉุกเฉินร่วมไปด้วย เพราะไม่ได้ช่วยเพิ่มประสิทธิภาพแต่อย่างใด แต่อาจได้รับผลข้างเคียงเพิ่มโดยไม่จำเป็นสำหรับเลือดสีดำน้ำตาล แดงที่ออกแบบกะปริดกะปรอยมา 2 สัปดาห์ น่าจะเป็นอาการเลือดออกะปริดกะปรอยที่เกิดจากผลข้างเคียงของยาคุมกำเนิดได้ โดยเฉพาะยาคุมชนิดที่มีฮอร์โมนต่ำ แต่โดยส่วนใหญ่เมื่อทานต่อเนื่องไปซัก 1-2 แผง อาการเลือดออกกะปริดกะปรอยจะค่อยๆ ลดน้อยลงจนหายไป นอกจากนี้เกิดจากการทานยาไม่ตรงเวลา ดังนั้นควรทานยาให้ตรงเวลาในแต่ละวันด้วยส่วนประจำเดือนนั้น ก็คือเลือดที่จะออกมาในช่วงที่ทานยาที่เป็นเม็ดแป้งค่ะ ดังนั้น เมื่อทานยาคุมจนถึงเม็ดแป้งแล้ว หากมีเลือดออกมา ก็จะถือว่าไม่ได้มีการตั้งครรภ์เกิดขึ้น และเมื่อทานครบ 28 เม็ดแล้ว ก็ให้เริ่มทานแผงใหม่ได้เลยค่ะ แต่หากการทานยาในแผงที่ 2 นี้ ยังคงเกิดเลือดออกกะปริดกะปรอยอีก แนะนำให้เปลี่ยนยี่ห้อยาคุมกำเนิดเป็นชนิดที่มีฮอร์โมนสูงขึ้นค่ะ